b"\n_START_ARTICLE_\nLeyla Zana\n_START_SECTION_\nBiografi\n_START_PARAGRAPH_\nLeyla Zana blev gift som 14 \xc3\xa5rig med f\xc3\xa6tteren Mehdi Zana, der var Diyarbak\xc4\xb1rs dav\xc3\xa6rende borgmester, indtil han blev arresteret ved milit\xc3\xa6rkuppet i 1980 og blev id\xc3\xb8mt 14 \xc3\xa5rs f\xc3\xa6ngsel. Sammen har de to b\xc3\xb8rn._NEWLINE_Leyla Zana kunne f\xc3\xb8rst hverken skrive eller tale tyrkisk, da hun sammen med manden rejste fra by til by, men l\xc3\xa6rte p\xc3\xa5 rekordtid tyrkisk._NEWLINE_Det var i de \xc3\xa5r, hun valgte at blive politisk aktiv og begyndte at l\xc3\xa6se skolefag som selvstuderende og blev talskvinde for kvinder, hvis m\xc3\xa6nd sad i f\xc3\xa6ngsel._NEWLINE_I 1980'erne var hun med til at oprette en kurdisk, kvindelig organisation, og p\xc3\xa5 et tidspunkt arbejdede hun b\xc3\xa5de som redakt\xc3\xb8r og journalist. _NEWLINE_Leyla Zana blev i 1991 valgt ind i det tyrkiske parlament som den f\xc3\xb8rste kurdisk-kvindelige politiker._NEWLINE_Hun valgte at slutte sin tale p\xc3\xa5 kurdisk under eds-afl\xc3\xa6ggelsen i parlamentet. Det vakte stor uro hos kollegaerne og det tyrkiske befolkning, fordi sproget lige var blev tilladt i landet._NEWLINE_Leyla Zana og 6 andre DEP medlemmer blev arresteret og f\xc3\xa6ngslet. De blev anklaget for 'trussel mod statens territoriale integritet' med henvisning til \xc2\xa7 125 i straffeloven, der kan give d\xc3\xb8dsstraf._NEWLINE_Leyla Zana Blev i 2004 l\xc3\xb8sladt, hvor hun havde tilbragt 10 \xc3\xa5r i f\xc3\xa6ngsel, og i _NEWLINE_2008 blev Zana arresteret igen for at v\xc3\xa6kke uro i befolkningen._NEWLINE_Det skete i form af ni taler, hun havde holdt ved protestm\xc3\xb8der og pressekonferencer, heriblandt en tale afholdt i det britiske parlament."